open-index/open-wikipedia-markdown huggingface dataset:
Κυριάκος Χρίστου

Ο **Κυριάκος Χρίστου** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το ΑΚΕΛ.

## Βιογραφικά στοιχεία
Ο Κυριάκος Χρίστου γεννήθηκε στην Κισσόνεργα το 1915. Διετέλεσε επαγγελματικό στέλεχος του ΑΚΕΛ.

Ήταν νυμφευμένος με την Αντιγόνη Αρτέμη και είχες τρεις υιούς, ένας εκ των οποίων ο Ανδρέας Χρίστου.

Απεβίωσε στις 13 Νοεμβρίου 2013.

## Πολιτική διαδρομή
Το 1938 εντάχθηκε στο Κομμουνιστικό Κόμμα Κύπρου, το οποίο η βρετανική διοίκηση της Κύπρου είχε θέσει εκτός νόμου. Το 1941 αποτέλεσε ιδρυτικό μέλος του ΑΚΕΛ. Κατατάχτηκε εθελοντικά στο Κυπριακό Σύνταγμα που πολέμησε μαζί με τις συμμαχικές δυνάμεις κατά τον Β΄ Παγκόσμιο Πόλεμο, μετά το κάλεσμα του ΑΚΕΛ της 16ης Ιουνίου 1943. Αρχικά υπηρέτησε στην Αίγυπτο και στη συνέχεια στην Ιταλία. Όταν τελείωσε ο πόλεμος αναμίχθηκε στο κίνημα Κυπρίων στρατιωτών για την αποστράτευση τους. Για το λόγο αυτό φυλακίστηκε από τους Βρετανούς στο στρατόπεδο της Χατάτπα στην έρημο της Αιγύπτου, μαζί με εκατοντάδες Κύπριους. Απελευθερώθηκαν το 1946. Όταν επέστρεψε στην Κύπρο συνελήφθη και φυλακίστηκε από τους Άγγλους λόγω της ενασχόλησης του με το ΑΚΕΛ το οποίο είχαν θέσει εκτός νόμου. Φυλακίστηκε στη Δεκέλεια, όπου κατάφερε να αποδράσει μετά από οργανωμένο σχέδιο της ηγεσίας του κόμματος.

Διετέλεσε επαρχιακός γραμματέας του ΑΚΕΛ Πάφου (1942-1943), του ΑΚΕΛ Λάρνακας και του ΑΚΕΛ Λεμεσού (1950-1989). Για περισσότερα από σαράντα χρόνια ήταν μέλος της Κεντρικής Επιτροπής και του Πολιτικού Γραφείου του ΑΚΕΛ.

Εκλέχτηκε βουλευτής στις βουλευτικές εκλογές του 1981 στην Εκλογική Περιφέρεια Λεμεσού με το ΑΚΕΛ για την Δ΄ Κοινοβουλευτική Περίοδο. Επανεξελέγη στις βουλευτικές εκλογές του 1985 για την Ε΄ Κοινοβουλευτική Περίοδο. Ως βουλευτής, διετέλεσε μέλος της Κοινοβουλευτικής Επιτροπής Εσωτερικών και Άμυνας, της Κοινοβουλευτικής Επιτροπής Εμπορίου, της Κοινοβουλευτικής Επιτροπής Υγείας και της Κοινοβουλευτικής Επιτροπής για τον Κανονισμό της Βουλής.

## Συγγραφικό έργο
Είναι συγγραφέας του βιβλίου «95 χρόνια – πορεία ζωής και αγώνα» (2010) στο οποίο καταγράφεται αυτοβιογραφικά η ζωή, οι αγώνες και η δράση του.

## Παραπομπές

## Πηγές
*
*
*
*
*
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λεμεσού
Κατηγορία:Βουλευτές Δ΄ Κοινοβουλευτικής Περιόδου (Κύπρος)
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Πιέτρο ντι Καμποφρεγκόζο

Ο **Πιέτρο ντι Καμποφρεγκόζο** (1417 &ndash; 14 Σεπτεμβρίου 1459) ήταν Δόγης της Γένοβας από το 1450 ως το 1458.

## Βιογραφία
Ήταν εγγονός του Τομάσο ντι Καμποφρεγκόζο, ενώ, ταυτόχρονα, ήταν βασάλος των Βισκόντι ως άρχοντας του Γκάβι. Νυμφευμένος με την Μπαρτολομέα Γκριμάλντι, απέκτησε μαζί της έξι γιους, ένας εκ των οποίων, ο Μπατίστα Β΄, διετέλεσε, επίσης, Δόγης της Γένοβας.

Εκλέχθηκε Δόγης στις 8 Σεπτεμβρίου του 1450, διαδεχόμενος τον ξάδερφό του, Λοντοβίκο ντι Καμποφρεγκόζο. Η περίοδός του στην εξουσία ήταν μία από τις χειρότερες για τις ανατολικές αποικίες της Δημοκρατίας της Γένοβας. Στη διάρκεια της περιόδου αυτής, η Γένοβα απώλεσε τον έλεγχο του Πέρα στην Τουρκία, της Κάφα στην Κριμαία και της Χίου στην Ελλάδα, ενώ το επικερδές εμπόριο με τις περιοχές αυτές είχε αρχίσει να παρακμάζει. Το 1458, έπειτα από συγκρούσεις με Τούρκους και Αραγωνέζους στρατιώτες, και με την παράταξη των Γιβελλίνων να είναι παρούσα στη Γένοβα, ο Πιέτρο ζήτησε τη βοήθεια του Βασιλιά Καρόλου Ζ΄ της Γαλλίας. Ωστόσο, αυτό είχε ως άμεση συνέπεια την υποταγή της Γένοβας στη Γαλλία, κάτι που διήρκεσε ως το 1461, ενώ ο Πιέτρο, τον ίδιο καιρό, είχε απομακρυνθεί από την εξουσία.

Έπειτα από μια άκαρπη απόπειρα εξέγερσης κατά των Γάλλων, ο Πιέτρο λιθοβολήθηκε από τον πληθυσμό της πόλης της Γένοβας πλησίον της Πόρτα Σοπράνα στις 14 Σεπτεμβρίου 1459. Υπήρξε ο πρώτος Μεγάλος Μαγίστρος του Στρατιωτικού Τάγματος του Αγίου Γεωργίου.

## Τέχνες
Τον Πιέτρο ντι Καμποφρεγκόζο υποδύεται ο Αλί Ερσίν Γιενάρ στην ταινία του 2012 με τίτλο *[[Fetih 1453]]*. Στη συγκεκριμένη ταινία, ο Πιέτρο, ο οποίος δεν αναφέρεται με το όνομά του, διατάζει τον Τζιοβάννι Τζιουστινιάνι (Τσενγκίζ Τσοσκούν) να αναλάβει την ηγεσία του γενουάτικου στρατεύματος που θα ενισχύσει τη Βυζαντινή Αυτοκρατορία η οποία ετοιμάζεται για πόλεμο ενάντια στην Οθωμανική Αυτοκρατορία, έπειτα από οθωμανική επιδρομή σε γενουάτικο πλοίο το οποίο έπλεε στον Βόσπορο.

## Εξωτερικοί σύνδεσμοι
* Βιογραφία του Πιέτρο (στα Ιταλικά)

Κατηγορία:Δόγηδες της Γένοβας
Τζάκομο Μαρία Μπρινιόλε

Ο **Τζάκομο Μαρία Μπρινιόλε Σάλε** (Giacomo Maria Brignole, 1724–1801) ήταν Γενουάτης πολιτικός. Υπηρέτησε ως ο τελευταίος Δόγης της Γένοβας, αξίωμα το οποίο κατείχε για δύο μη-συνεχόμενες θητείες. Η τελευταία του θητεία διήρκεσε από το 1795 ως το 1797, διαδεχόμενος τον Τζουζέππε Μαρία Ντόρια στο αξίωμα.

Ήταν γεννημένος στην Γένοβα. Το 1797, ο Ναπολέων εισέβαλε στην Δημοκρατία της Γένοβας ώστε να αποφύγει ενδεχόμενη βρετανική απόβαση στην Ιταλία, και υποχρεώθηκε να παραιτηθεί το αξιώματός του. Ο Μπρινιόλε εξορίστηκε στην Φλωρεντία, όπου και απεβίωσε το 1801. Ήταν θείος της Πριγκίπισσας του Μονακό.

Κατηγορία:Δόγηδες της Γένοβας
Γουινέα (αποσαφήνιση)

Με το όνομα **Γουινέα** μπορεί να αναφέρονται τα κάτωθι κράτη:

## Στη δυτική Αφρική
*Γουινέα.
*Γουινέα-Μπισσάου.
*Ισημερινή Γουινέα.

## Στον υπόλοιπο κόσμο
*Παπούα Νέα Γουινέα, χώρα στην Ωκεανία.
*Νέα Γουινέα, νησί που ανήκει στο κράτος Παπούα Νέα Γουινέα.
*Γερμανική Νέα Γουινέα, παλαιό προτεκτοράτο της Γερμανίας.

## Άλλες χρήσεις
*Γουινέα (νόμισμα), παλαιό νόμισμα της Μεγάλης Βρετανίας.
Διπλή παύλα

thumb|right|η παύλαΗ **διπλή παύλα** ( **– –** ή **— —** ) είναι σημείο στίξης. Η διπλή παύλα χρησιμοποιείται για να κλείσουμε μέσα μια φράση ή ένα μέρος της. Ίδια χρήση έχει και η παρένθεση, όμως η διπλή παύλα χρησιμοποιείται όταν το μέρος αυτό δεν έχει τόσο δευτερεύουσα σημασία ώστε να κλειστεί σε παρένθεση. Ως προς τον επιτονισμό, κάνουμε παύση πριν και μετά τη λέξη ή τη φράση που βρίσκεται ανάμεσα στις παύλες και τη διαβάζουμε σε λίγο χαμηλότερο τόνο. Τέλος, πρέπει να γίνεται διάκριση μεταξύ παύλας (– ή —) και ενωτικού (-). 

Παραδείγματα χρήσης: «Η θεία μου —θεός σχωρέστην— μ' αγαπούσε πολύ». 
«Άλλη καταστροφή, που δεν την φανταζόμεθαν,
εξαφνική, ραγδαία πέφτει επάνω μας,
κι ανέτοιμους — πού πια καιρός — μας συνεπαίρνει» (Κ.Π. Καβάφης, *Τελειωμένα*).

Για την εισαγωγή της (μεσαίας ή της μεγάλης) παύλας στο λειτουργικό σύστημα Microsoft Windows, χρησιμοποιείται ο συνδυασμός πλήκτρων , με τον αριθμητικό κωδικό να εισάγεται μέσω του αριθμητικού πληκτρολογίου.

## Πηγές

* Μανόλης Τριανταφυλίδης, ''Νεοελληνική Γραμματική'', Οργανισμός Εκδόσεως Διδακτικών Βιβλίων, Αθήνα
* Χρίστος Τσολάκης, ''Νεοελληνική Γραμματική ε΄ και στ΄ τάξης''
* Σωφρόνης Χατζησαββίδης και Αθανασία Χατζησαββίδου, ''Γραμματική Νεας Ελλήνικης Γλώσσας'' Α΄, Β΄, Γ΄ Γυμνασίου, ΙΝΣΤΙΤΟΥΤΟ ΤΕΧΝΟΛΟΓΙΑΣ ΥΠΟΛΟΓΙΣΤΩΝ ΚΑΙ ΕΚΔΟΣΕΩΝ «ΔΙΟΦΑΝΤΟΣ» 
* Ειρήνη Φιλιππάκη-Warburton, Γεώργιος Κοτζόγλου, Μιχαήλ Γεωργιαφέντης και Μαργαρίτα Λουκά, ''Γραμματική Ε΄ και ΣΤ΄ Δημοτικού'', ΙΝΣΤΙΤΟΥΤΟ ΤΕΧΝΟΛΟΓΙΑΣ ΥΠΟΛΟΓΙΣΤΩΝ ΚΑΙ ΕΚΔΟΣΕΩΝ «ΔΙΟΦΑΝΤΟΣ» 

Κατηγορία:Σημεία στίξης
Τζίντζα

Η **Τζίντζα** είναι πόλη της Ουγκάντα. Είναι πρωτεύουσα της Ανατολικής περιφέρειας και του ομώνυμου δήμου. Σύμφωνα με την απογραφή του 2011 είχε πληθυσμό 89.700 κατοίκων. Δήμαρχος είναι ο Μουχαμμάντ Κεζαάλα Μπασουάλε (Muhammad Kezaala Baswale).

## Τοποθεσία
Η Τζίντζα βρίσκεται στην νοτιοανατολική Ουγκάντα, 87 χιλιόμετρα ανατολικά της Καμπάλα. Βρίσκεται στην ακτή της λίμνης Βικτόρια κοντά στην πηγή του ποταμού Νείλου.  

### Κοντινά χωριά

* Γουαλουκούμπα-4,4 χλμ.
* Κιμάκα-5,2 χλμ.
* Μασέσε-4,3 χλμ.
* Μπουγκέμπε- 4 χλμ.
* Μπουγκουνγκού-
* Μπουγουέντα-5,2 χλμ.
* Μπουμούντε-4,8 χλμ.
* Ντζερού-3,5 χλμ.

## Εικόνες


Αρχείο:Jinja_PICT0177.JPG|Κύριος δρόμος
Αρχείο:Source of the Nile in Jinja PICT0147.JPG|Πηγή του Νείλου κοντά στη Τζίντζα
Αρχείο:Uganda railways assessment 2010-6.jpg|Σταθμός
Αρχείο:Nile near Jinja PICT0170.JPG|Καταρράκτες Μπουτζαγκάλι


## Παραπομπές


## Εξωτερικοί σύνδεσμοι
* 

Κατηγορία:Πόλεις της Ουγκάντα
Δυτική Ουγκάντα

Η **Δυτική Περιφέρεια** είναι μία από τις τέσσερεις περιφέρειες της Ουγκάντα. Πρωτεύουσα είναι η Μπαράρα.

## Γεωγραφία
Η Δυτική περιφέρεια συνορεύει στα βόρεια και βορειοανατολικά με τη Βόρεια, στα νοτιοανατολικά και κεντροανατολικά με την Κεντρική, στα νοτιοδυτικά με τη Ρουάντα, στα νοτιοανατολικά με την Τανζανία, στα νοτιοδυτικά και κεντροδυτικά με τη Λαϊκή Δημοκρατία Κονγκό και στα βορειοδυτικά βρέχεται από τη λίμνη Τανγκανίκα.

### Δήμοι

## Παραπομπές


Κατηγορία:Περιφέρειες της Ουγκάντα
Γκουλού (Ουγκάντα)

Το **Γκουλού** είναι η δεύτερη σε πληθυσμό πόλη της Ουγκάντα. Είναι η πρωτεύουσα της Βόρειας περιφέρειας και του ομώνυμου δήμου. Σύμφωνα με την απογραφή του 2011 είχε πληθυσμό 154.300 κατοίκων. Εκεί βρίσκεται το ομώνυμο αεροδρόμιο και το ομώνυμο πανεπιστήμιο. Η πόλη έχει μια κεντρική αγορά.

## Τοποθεσία
Το Γκουλού βρίσκεται στην βορειοανατολική Ουγκάντα, 320 χιλιόμετρα (54 μίλια) βορειοανατολικά της Καμπάλα. Οι γεωγραφικές συντεταγμένες της είναι 02°46′48″Β 32°18′00″Α. 

## Νοσοκομεία

* Ανεξάρτητο Νοσοκομείο Γκουλού
* Γενικό Νοσοκομείο Γκουλού
* Νοσοκομείο Αγίας Μαρίας

## Τράπεζες

* Μπάρκλεϊς
* Κρέιν
* Τράπεζα Αφρικής
* DFCU 
* Εκατονταημερής Τράπεζα
* Εμπορική Τράπεζα Κένυας (ΕΤΚ)
* Όριεντ
* Στάνμπικ

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ουγκάντα
Μπαράρα

Η **Μπαράρα** είναι πόλη της Ουγκάντα. Είναι πρωτεύουσα της Δυτικής περιφέρειας και του ομώνυμου δήμου. Σύμφωνα με την απογραφή του 2011 είχε πληθυσμό 83.700 κατοίκων. 

## Γεωγραφία

### Τοποθεσία
Η Μπαράρα βρίσκεται στην νοτιοδυτική Ουγκάντα, 290 χιλιόμετρα (54 μίλια) δυτικά της Καμπάλα. Βρίσκεται κοντά στη λίμνη Μπούρο.  

### Διοικητική διαίρεση

Ο δήμος Μπαράρα διαιρείται σε τρεις υποδιαιρέσεις:

* Κακόμπα
* Καμουκούζι
* Νιαμιτάνγκα

Αυτές με τη σειρά τους υποδιαιρούνται σε 6 υποδιαιρέσεις:

* Κακόμπα
* Καμουκούζι
* Λούττι
* Νιαμιτάνγκα
* Νιαμιτιομπόρα
* Ρουχάρο

## Ετυμολογία
Το όνομα Μπαράρα παράγεται από την λέξη μπουράρα'α (mburara'a), ένα είδος χόρτου.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ουγκάντα
Μαυροπόδαρη μαγκούστα

Η **μαυροπόδαρη μαγκούστα** (*Bdeogale nigripes*) είναι ένα είδος μαγκούστας που απαντάται στην Αφρική.  Αντίθετα με τα περισσότερα παρόμοια είδη, η μαυροπόδαρη μαγκούστα έχει μόνο 4 δάχτυλα σε κάθε άκρο και όχι 5.

## Παραπομπές


Κατηγορία:Ερπηστίδες
Βόρεια Ουγκάντα

Η **Βόρεια Περιφέρεια** είναι μία από τις τέσσερεις περιφέρειες της Ουγκάντα. Πρωτεύουσα είναι η Γκουλού (Ουγκάντα), συμπρωτεύουσα της χώρας.

## Γεωγραφία
Η Βόρεια περιφέρεια συνορεύει στα νοτιοανατολικά με την Ανατολική, στα νοτιοκεντρικά με την Κεντρική, στα νοτιοδυτικά με τη Δυτική, στα δυτικά με τη Λαϊκή Δημοκρατία Κονγκό, στα βόρεια με το Νότιο Σουδάν και στα ανατολικά με την Κένυα

.

### Δήμοι

## Παραπομπές


Κατηγορία:Περιφέρειες της Ουγκάντα
Περιφέρειες της Ουγκάντα

Η **[[Ουγκάντα]]** διαιρείται σε τέσσερις περιφέρειες:

 
300px

## Δείτε επίσης
* Δήμοι της Ουγκάντα
Δήμοι της Ουγκάντα

Οι τέσσερις **[[περιφέρειες της Ουγκάντα|περιφέρειες]]** της **[[Ουγκάντα]]** υποδιαιρούνται σε 111 **δήμους**.

## [[Ανατολική Ουγκάντα|Ανατολική]]

## [[Βόρεια Ουγκάντα|Βόρεια]]

## [[Δυτική Ουγκάντα|Δυτική]]

## [[Κεντρική Ουγκάντα|Κεντρική]]

## Πρωτεύουσες
Όλοι οι δήμοι είναι ομώνυμοι με εξαίρεση τους:

* Καμπαρόλε (Φορτ Πόρταλ) 
* Γκόμπα (Κανόνι)
* Κουήν (Μπινίνι)
* Μπουβούμα (Κιταμίλο) 
* Μπουταμπάλα (Γκόμπε)
* Σήμα (Κιμπίνγκο)

## Δείτε επίσης
* Περιφέρειες της Ουγκάντα

Κατηγορία:Διοικητική διαίρεση της Ουγκάντας
Κρόσσαρχος

Ο *Κρόσσαρχος* είναι ένα γένος μαγκούστας. Από τις τρεις υποοικογένειες των *Ερπηστιδών *(Ερπηστίνες, Μουνγκοτίνες και Γαλιδιίνες), ο κρόσσαρχος ανήκει στις Ερπηστίνες ή τις Μουνγκοτίνες, οι οποίες είναι μικρές, πολύ κοινωνικές μαγκούστες.

## Ονοματολογία και ετυμολογία
Είναι γνωστή στα γαλλικά ως *Mangouste Brune* και στα γερμανικά ως *Dunkelkusimans*e.

## Κατανομή και βιότοποι
Τα μέλη αυτού του γένους απαντώνται στα έλη και τα δάση της κεντρικής και δυτικής Αφρικής, στις χώρες Γκάνα, Ακτή Ελεφαντοστού, Λιβερία και Σιέρα Λεόνε.

## Διατροφή
Τρέφεται με έντομα, προνύμφες, μικρά ερπετά, καβούρια και μούρα. Χρησιμοποιεί τα νύχια και το ρύγχος του για να σκάβει σε πεσμένα φύλλα, κάτω από σαπισμένα δέντρα και πέτρες για να βρουν έντομα και προνύμφες. Επίσης υδροβατεί σε ρηχά ρέματα ψάχνοντας για κάβουρες του γλυκού νερού.

Στις περισσότερες περιοχές όπου ζουν, είναι τα αριθμητικά κυρίαρχα μέλη της κοινότητας των σαρκοφάγων των δασών.

## Αναπαραγωγή
Γεννά περίπου από 2-3 φορές το χρόνο. Τα μικρά μπορούν να ανοίξουν τα μάτια τους σε περίπου δώδεκα μέρες, να φάνε στερεά τροφή σε τρεις εβδομάδες και αποκτούν το τρίχωμα ενήλικα σε διάστημα πέντε εβδομάδων.

## Συμπεριφορά
Ο *Κρόσσαρχος *ζει σε ομάδες των 10 με 24. Μία έως τρεις οικογένειες ζουν σε μια ομάδα. Οι οικογένειες αποτελούνται από το ζευγάρι που ζευγάρωσε και τα μικρά. Δραστηριοποιούνται την ημέρα, και περιπλανιούνται σε όλη την περιοχή του συνεχώς, ποτέ δεν μένουν σε ένα μέρος για πολύ καιρό. Στις περιπλανήσεις τους δημιουργούν προσωρινά καταφύγια για τον εαυτό τους. Καθώς δεν καταλαμβάνουν μόνιμες φωλιές, τα μικρά δεν μπορούν να συμβαδίσουν με την ομάδα για αρκετές εβδομάδες και πρέπει να μεταφέρονται σε διαφορετικά σημεία τροφοληψίας. Τα άτομα της ομάδας αναλαμβάνουν εκ περιτροπής να μεταφέρουν τα μικρά από τόπο σε τόπο και επίσης να τα βοηθούν να φάνε.

Εφόσον οι κοινωνικοί κρόσσαρχοι δεν ζουν σε ανοικτό βιότοπο, που διατηρούν επαφή με τα πυκνά τροπικά δάση υποβλάστησης σφυρίζοντας ενώ ταξιδεύουν. 

## Είδη
* Κρόσσαρχος του Αλεξάνδρου, *Crossarchus alexandri*
* Κρόσσαρχος της Αγκόλας, *Crossarchus ansorgei*
* Κοινός κρόσσαρχος, *Crossarchus obscurus*
* Πλατυκέφαλος κρόσσαρχος,* Crossarchus platycephalus*

## Παραπομπές


Κατηγορία:Ερπηστίδες
Κεντρική Ουγκάντα

Η **Κεντρική Περιφέρεια** είναι μία από τις τέσσερεις περιφέρειες της Ουγκάντα. Πρωτεύουσα είναι η Καμπάλα, πρωτεύουσα όλης της χώρας.

## Γεωγραφία
Η Κεντρική περιφέρεια συνορεύει στα βόρεια με τη Βόρεια, βορειοανατολικά με την Ανατολική, στα δυτικά με την Δυτική, στα νότια με την Ρουάντα και στα νοτιοδυτικά βρέχεται από τη λίμνη Τανγκανίκα.

### Δήμοι

## Παραπομπές


Κατηγορία:Περιφέρειες της Ουγκάντα
Κρόσσαρχος του Αλεξάνδρου

Ο **Κρόσσαρχος του Αλεξάνδρου** *(Crossarchus alexandri)* είναι ένα είδος μικρής μαγκούστας που απαντάται στην Κεντροαφρικανική Δημοκρατία, την Ουγκάντα, την Δημοκρατία του Κονγκό και την Λαϊκή Δημοκρατία του Κονγκό. Λίγα είναι γνωστά για το είδος αυτό, αλλά είναι γνωστό ότι μοιράζεται την κατανομή του με τον κρόσσαρχο της Ανγκόλας *(Crossarchus ansorgei)*. Έχει μήκος 30,5-45,7 εκατοστόμετρα, και βάρος 0,5-1,4 χιλιόγραμμα.

## Παραπομπές


## Εξωτερικοί σύνδεσμοι
*Lioncrusher's Domain: Κρόσσαρχος του Αλεξάνδρου

Κατηγορία:Ερπηστίδες
Κρόσσαρχος της Ανγκόλας

Ο **κρόσσαρχος της Ανγκόλας** *(Crossarchus ansorgei)* είναι ένα είδος μικρής μαγκούστας. Υπάρχουν δύο αναγνωρισμένα υποείδη: *C. a. ansorgei*, που απαντά στην Ανγκόλα και *C. a. nigricolor*, που απαντά στο Ζαΐρ, τα οποία δεν έχουν επικαλυπτόμενες κατανομές. Προτιμά τα βροχερά δάση ως οικοτόπους, και αποφεύγει τις περιοχές που κατοικούνται από τον άνθρωπο. Έχει μήκος 30,5-45,7 εκατοστόμετρα, το μήκος της ουράς είναι 15,2-25,4 εκατοστόμετρα, και ζυγίζει 0,5-1,4 χιλιόγραμμα.  Λίγα είναι γνωστά για αυτό το είδος κροσσάρχου και δεν υπάρχουν εκτιμήσεις για τον αριθμό του πληθυσμού στην φύση ή την κατάστασή του.

## Παραπομπές


## Εξωτερικοί σύνδεσμοι
* Πανεπιστήμιο της Ρώμης: ''Crossarchus ansorgei''
* Lioncrusher's Domain: Κρόσσαρχος της Ανγκόλας

Κατηγορία:Ερπηστίδες
Νους ποταμός

Ο **Νους**, σήμερα και **Σουλτίνα** ή **Ποταμάκι**, είναι μικρός ποταμός της Ηλείας, ένας από τους παραποτάμους του Αλφειού. Στην αρχαιότητα ανήκε εξ ολοκλήρου στην αρχαία Αρκαδία και στην χώρα της Θεισόας.

Πηγάζει από το Λύκαιο και το Ματεσαίϊκο βουνό, παρυφάδα του, κοντά στο χωριό Μάτεσι κινούμενος βόρεια συναντά τον Αλφειό. Τα νερά χρησιμοποιούνται για την άρδευση της περιοχής. Παραπόταμοι του είναι τα ρέματα *Διακονιάρης*, *Προπλιάξ*, το *Ανδριτσάνικο*, της *Καλογερίνας*, το *Καρμέικο*, και το *Στάνιζε*.

## Παραπομπές


Κατηγορία:Ποταμοί της Ηλείας
Κατηγορία:Παραπόταμοι του Αλφειού
Ισταμίνη

thumb|250px|Η χημική δομή της ισταμίνης
Η **ισταμίνη** είναι αζωτούχος οργανική ένωση που εμπλέκεται στην τοπική ανοσολογική απόκριση καθώς και στη ρύθμιση της λειτουργίας στα κοιλιακά σπλάχνα. Δρα, επίσης, ως νευροδιαβιβαστής. Η ισταμίνη ξεκινάει την φλεγμονώδη αντίδραση. Ως μέρος της ανοσολογικής απάντησης σε ξένα παθογόνα, η ισταμίνη παράγεται από τα βασεόφιλα και τα μαστοκύτταρα, στα οποία είναι αποθηκευμένη, που βρίσκονται στον κοντινό συνδετικό ιστό. Συντίθεται από την αποκαρβοξυλίωση του αμινοξέος ιστιδίνη. Μετά την απελευθέρωσή της, η ισταμίνη επιδρά σε πολλούς ιστούς, προκαλώντας σύσπαση των λείων μυών στους πνεύμονες, την μήτρα και το στομάχι. Στο στομάχι επίσης αυξάνει την έκκριση γαστρικού οξέως και επιταχύνει τον καρδιακό παλμό. Η ισταμίνη αυξάνει επίσης την διαπερατότητα των τριχοειδών στα λευκά αιμοσφαίρια και κάποιες πρωτεΐνες ώστε να αντιμετωπίσουν τους παθογόνους μικροοργανισμούς στους μολυσμένους ιστούς. Στην περίπτωση αλλεργίας ή αναφυλαξίας, η ισταμίνη παράγεται σε λάθος ποσότητες. Φάρμακα που εμποδίζουν τη δράση της ισταμίνης ονομάζονται αντιισταμινικά. Απομονώθηκε για πρώτη φορά το 1910.

## Παραπομπές


Κατηγορία:Οργανικές ετεροκυκλικές αμίνες
Κατηγορία:Ανοσοποιητικό σύστημα
Κατηγορία:Νευροδιαβιβαστές
Κατηγορία:C5
Κατηγορία:Αζόλες
Κατηγορία:Βιογενείς αμίνες
Πρωτάθλημα Ε.Π.Σ. Μακεδονίας 1958-59

Πρωταθλητής Μακεδονίας για την περίοδο 1958-1959 αναδείχθηκε ο Άρης. Οι τρεις πρώτες ομάδες προκρίθηκαν στο Πανελλήνιο πρωτάθλημα.

## Βαθμολογία

1 Ο Απόλλων Καλαμαριάς έχει μία ήττα στα χαρτιά και –1 βαθμό.

## Οι αγώνες

1 Ο αγώνας ΠΑΟΚ - Απόλλωνα Καλαμαριάς διακόπηκε στο 83' σε βάρος του Απόλλωνα κι ενώ το σκορ ήταν 2–1 υπέρ του ΠΑΟΚ. Το σκορ παρέμεινε ως τελικό.

*Σε αγώνα κατάταξης για την 3η θέση: Απόλλων Καλαμαριάς - Ηρακλής 1–1. Ο Απόλλων προκρίθηκε λόγω καλύτερης διαφοράς τερμάτων.

## Παραπομπές

Κατηγορία:Εγχώρια ποδοσφαιρικά πρωταθλήματα 1958-1959
Κατηγορία:Ε.Π.Σ. Μακεδονίας
Πρωτάθλημα Ε.Π.Σ. Μακεδονίας 1957-58

**[[Ένωση Ποδοσφαιρικών Σωματείων Μακεδονίας|Πρωταθλητής Ε.Π.Σ. Μακεδονίας]] για την περίοδο 1957–1958** αναδείχθηκε ο Απόλλων Καλαμαριάς για πρώτη φορά στην ιστορία του συλλόγου. Ο Απόλλων Καλαμαριάς, ο Ηρακλής Θεσσαλονίκης και ο Π.Α.Ο.Κ. προκρίθηκαν στο Πανελλήνιο Πρωτάθλημα 1957–1958.

## Βαθμολογία

## Αγώνες

*Σε αγώνα κατάταξης για την 3η θέση: Π.Α.Ο.Κ. - Άρης Θεσσαλονίκης 1–1. Ο Π.Α.Ο.Κ. προκρίθηκε λόγω καλύτερης διαφοράς τερμάτων.

## Παραπομπές

Κατηγορία:Εγχώρια ποδοσφαιρικά πρωταθλήματα 1957-1958
Κατηγορία:Ε.Π.Σ. Μακεδονίας
Πρωτάθλημα Ε.Π.Σ. Μακεδονίας 1956-57

Το Πρωτάθλημα της ΕΠΣ Μακεδονίας για την περίοδο 1956-1957 διεξήχθη με τη συμμετοχή 27 συνολικά συλλόγων σε τρείς κατηγορίες.

Πρωταθλητής  αναδείχθηκε ο ΠΑΟΚ. Ήταν το 7ο και τελευταίο πρωτάθλημα του συλλόγου. 

## Α΄ Κατηγορία

### Αποτελέσματα

*Σε αγώνα κατάταξης για την 4η θέση: Μακεδονικός - Ηρακλής 3–2. 
*Διπλοί αγώνες μπαράζ μεταξύ των τρίτων ομάδων Πειραιά και Μακεδονίας για τη συμμετοχή στο Πανελλήνιο Πρωτάθλημα: Απόλλων Καλαμαριάς - **Εθνικός** 1–1 και 0–2.

## Β΄ Κατηγορία
Το πρωτάθλημα της Β΄ Κατηγορίας κατέκτησε ο Μ.Γ.Σ.Σ. Θερμαϊκός Θεσσαλονίκης.

Οι 9 σύλλογοι που συμμετείχαν ήταν: Θερμαϊκός, Μέγας Αλέξανδρος, ΠΟ Ξηροκρήνης, ΠΑΟΔ, ΜΕΝΤ, ΑΕ Αμπελοκήπων, Ακρίτες Συκεών, ΑΕ Νεάπολης, Προοδευτική Τούμπας.

## Γ΄ Κατηγορία
Το πρωτάθλημα κατέκτησε ο ΑΟΣ Θεσσαλονίκη.

Η τελική κατάταξη ήταν:
# ΑΟ Θεσσαλονίκη
#Αχιλλεύς Τριανδρίας
#Φίλιππος Θεσσαλονίκης
# Παύλος Μελάς Σταυρούπολης
#Κεραυνός Αγίου Παύλου
#Οδυσσεύς Κορδελιού
# Εθνικός Πυλαίας
# Θρίαμβος Ακροπόλεως
# Δόξα Νεάπολης
# Ατλαντίς
# ΑΕ Χαριλάου
# Μαραθών Κουρί

## Παραπομπές

Κατηγορία:Εγχώρια ποδοσφαιρικά πρωταθλήματα 1956-1957
Κατηγορία:Ε.Π.Σ. Μακεδονίας
Τυπαίο όρος

Το **Τυπαίο** όρος είναι βραχώδες βουνό της Ηλείας, το οποίο ήταν γνωστό στην αρχαιότητα και τους αρχαίους Ολυμπιακούς αγώνες. Σήμερα δεν είναι σαφές ποιο όρος είναι. Οι σημερινοί Ηλείοι το ταυτίζουν με τον λόφο «Αρνοκατάραχο», κοντά στο χωριό Μακρίσια.

Το Τυπαίο βρισκόταν κοντά στην αρχαία πόλη Σκιλλουντία όπου βρισκόταν και η ιερή άλτη πλησίον του Αλφειού ποταμού. Σύμφωνα με την αρχαία παράδοση από εκεί έριχναν στο γκρεμό όσες γυναίκες τολμούσαν να παρακολουθήσουν τους αγώνες στην Ολυμπία, εξαίρεση αποτέλεσε η Καλλιπάτειρα. 

Ο Παυσανίας αναφέρει ότι βρισκόταν στην αρχαία οδό προς την Ολυμπία μόλις οι διαβάτες περνούσαν τον Αλφειό. Το αναφέρει όλο πέτρες ψηλές και απότομο γκρεμό από τον οποίο έριχναν της γυναίκες που παρέβαιναν τον νόμο. Μόνο η Καλιπάτειρα ντυμένη άντρας παρακολούθησε τους αγώνες, αλλά λόγω του ότι καταγόταν από οικογένεια με ολυμπιονίκες τής χαρίστηκε η ποινή.

## Παραπομπές


Κατηγορία:Βουνά της Ηλείας
Κατηγορία:Αρχαία Ολυμπία
Τέμενος Νουρουοσμανιγιέ

Το **Τέμενος Νουρουοσμανιγιέ** (τουρκικά: *Nuruosmaniye Camii*) είναι οθωμανικό τέμενος σε στυλ μπαρόκ και βρίσκεται στο Μεγάλο Παζάρι στην συνοικία Φατίχ, στην Κωνσταντινούπολη.

## Αρχιτεκτονική
Το Τέμενος Νουρουοσμανιγιέ είναι ένα από τα κλασικότερα οθωμανικά τζαμιά, και είναι χτισμένο σε στυλ μπαρόκ. Το τζαμί χτίστηκε από τους αρχιτέκτονες Μουσταφά αγά και Σιμόν Κάλφα με εντολή του Σουλτάνου Μαχμούτ Α΄, όμως ο ίδιος πέθανε κατά τη διάρκεια της κατασκευής του και έτσι το ολοκλήρωσε ο αδερφός και διάδοχός του, Οσμάν Γ΄. Το όνομα Νουρουσμανιγιέ σημαίνει «Φως της Οθωμανικής Δυναστείας» (οθωμανικά τούρκικα: Nur-u Osmanı). Οι αρχιτέκτονες κατασκεύασαν το τέμενος με στοιχεία μπαρόκ. Το τέμενος επίσης είναι γνωστό για την απουσία σιντριβανιού. Το τζαμί βρίσκεται στην είσοδο του μεγάλου παζαριού, δίπλα στη στήλη του Μεγάλου Κωνσταντίνου και δίπλα στο ιστορικό Τέμενος Ατίκ Αλή Πασά.

Η αίθουσα προσευχής καλύπτεται από έναν μεγάλο τρούλο με ύψος 43,50 μέτρα και διάμετρο 25 μέτρα, επίσης υπάρχουν 2 μιναρέδες με 2 μπαλκόνια ο καθένας. Η περίστυλη στοά έχει μισό κυκλικό σχέδιο, πράγμα ασυνήθιστο για οθωμανικό τέμενος. Στον κήπο βρίσκεται ο τουρμπές του σουλτάνου Οσμάν Γ΄. Το τζαμί είναι μέρος ενός μεγαλύτερου συγκροτήματος (κουλιγιέ) που αποτελείται από ένα συντριβάνι, έναν μεντρεσέ που αποτελείται από 20 θολωτά δωμάτια και μία μεγάλη ιμαρέτ (αίθουσα για συσσίτια). Τέλος υπάρχει η βιβλιοθήκη που περιέχει προσωπικά έγγραφα του σουλτάνου Μαχμούτ Α΄ και του Οσμάν Γ΄. Συνολικά η βιβλιοθήκη περιέχει 7600 τόμους από τους οποίους τα 5052 είναι χειρόγραφα.

## Παραπομπές


## Εξωτερικοί σύνδεσμοι
* 

Κατηγορία:Οθωμανικά τζαμιά στην Κωνσταντινούπολη
Κατηγορία:Μπαρόκ αρχιτεκτονική
S/2004 (17246) 1

Ο **S/2004 (17246) 1** είναι ο μοναδικός γνωστός δορυφόρος του αστεροειδούς της Κύριας Ζώνης (17246) 2000 GL74. Έχει το 44% του μεγέθους αυτού του αστεροειδή, δηλαδή περίπου 2 χιλιόμετρα. Παρόλο που η κλίση του και η εκκεντρότητά του δεν είναι γνωστές, υπολογίζεται πως ολοκληρώνει μια περιφορά γύρω από τον (17246) 2000 GL74 κάθε 90 γήινες ημέρες. Ο (17246) 2000 GL74 υπολογίζεται πως έχει μια διάμετρο 0.668° από την επιφάνεια του S/2004 (17246) 1, δηλαδή ελαφρά μεγαλύτερη από αυτή της Σελήνης όπως φαίνεται από την Γη.

Κατηγορία:Δορυφόροι αστεροειδών
Κουτίνγκ

Το **Κουτίνγκ** είναι ένας από τους 10 δήμους του Λεσότο, καθώς και πρωτεύουσά του.

## Γεωγραφία

Το Κουτίνγκ βρίσκεται νοτιοανατολικά του Λεσότο. Συνορεύει στα  Μοχάλες Χεκ, στα βορειοανατολικά με το Κουάτσας Νεκ και στα νοτιοανατολικά και στα βορειοδυτικά με τη Νότια Αφρική. Η ψηλότερη κορυφή είναι το Μοορόσι.

### Οικισμοί

* Αλουίνς Κοπ
* Κομοτομόνγκ
* Κουτίνγκ
* Μοσέλτε
* Όρος Μοορόσι
* Ντίλλι Ντίλλι
* Τοσίνγκ

## Παραπομπές


## Εξωτερικοί σύνδεσμοι
* 

Κατηγορία:Δήμοι του Λεσότο
Νίκολα Βούισιτς

Ο **Νίκολα Βούισιτς** (κροατικά: *Nikola Vujčić*, γεννημένος στις 14 Ιουνίου 1978 στην πόλη Βργκόρατς, είναι Κροάτης πρώην επαγγελματίας διεθνής καλαθοσφαιριστής. Διαθέτοντας ύψος 211 εκατοστά αγωνιζόταν στις θέσεις Power Forward και Center.

## Καριέρα
Ο Νίκολα Βούισιτς υπέγραψε το πρώτο του επαγγελματικό συμβόλαιο το 1995, σε ηλικία 17 ετών με την ΚΚ Σπλιτ. Με την ομάδα της Κροατίας αγωνίστηκε μέχρι και το 2001, έχοντας καταφέρει να κατακτήσει ένα Κύπελλο Κροατίας το 1997.

Το 2001 άφησε την Κροατία και ταξίδεψε στη Γαλλία. Την περίοδο 2001-02 αγωνίστηκε με τη Γαλλική ΑΣΒΕΛ Μπάσκετ, με την οποία μάλιστα κατάφερε να κατακτήσει το πρωτάθλημα Γαλλίας για το 2002. Στη συνέχεια, ο Βούισιτς μεταπήδησε στο Ισραήλ για λογαριασμό της Μακάμπι Τελ Αβίβ.

Στην ομάδα του Ισραήλ παρέμεινε μέχρι και το τέλος της αγωνιστικής περιόδου 2007-2008 έχοντας καταφέρει να κατακτήσει 5 Πρωταθλήματα Ισραήλ (2003, 2004, 2005, 2006, 2007), 4 Κύπελλα Ισραήλ (2003, 2004, 2005, 2006) καθώς και δύο Ευρωλίγκες (2004, 2005).

Στις 18 Ιουνίου του 2008 υπέγραψε διετές συμβόλαιο με τον Ολυμπιακό Πειραιώς, όπου συνάντησε τον Ισραηλινό διεθνή άσσο Γιοτάμ Χαλπερίν, με τον οποίο ήταν συμπαίκτες και στη Μακάμπι Τελ Αβίβ. Πριν συμφωνήσει με τον Ολυμπιακό, είχαν ενδιαφερθεί κι άλλες μεγάλες Ευρωπαϊκές ομάδες για την απόκτησή του όπως η Ρεάλ Μαδρίτης και ο Παναθηναϊκός, ωστόσο τελικά οι "ερυθρόλευκοι" ήταν εκείνοι που κατάφεραν να τον αποκτήσουν. Με τον Ολυμπιακό Πειραιώς κατέκτησε ένα Κύπελλο Ελλάδας το 2010, ενώ κατάφερε να φτάσει και στον τελικό της Ευρωλίγκας του ίδιου έτους, όπου όμως δεν κατάφερε να κατακτήσει το βαρύτιμο τρόπαιο καθώς η Πειραϊκή ομάδα ηττήθηκε στον τελικό από την ισπανική Μπαρτσελόνα.

Το καλοκαίρι του 2010 έλαβε μεταγραφή στην Τουρκία και την περίοδο 2010-11 αγωνίστηκε με την Ανατολού Εφές.

Το καλοκαίρι του 2011 επέστρεψε στη γενέτειρά του Κροατία και υπέγραψε διετές συμβόλαιο με την ομάδα από την οποία ξεκίνησε την καριέρα του, την ΚΚ Σπλιτ.

Μετά το τέλος της σεζόν 2012-13, ο Νίκολα Βούισιτς ανακοίνωσε την αποχώρησή του από την ενεργό δράση βάζοντας έτσι τέλος στην πολυετή του καριέρα.

## Διεθνείς συμμετοχές
Ο Νίκολα Βούισιτς έχει πραγματοποιήσει αρκετές συμμετοχές με την Εθνική ομάδα της Κροατίας.

Μάλιστα, έχει συμμετάσχει στο Ευρωμπάσκετ του 1997, του 1999, του 2001, του 2005 αλλά και του 2009.

## Πηγές
* Το προφίλ του Βούισιτς στο euroleague.net
* Στον Ολυμπιακό ο Βούισιτς

Κατηγορία:Κροάτες καλαθοσφαιριστές
Κατηγορία:Καλαθοσφαιριστές Εθνικής Κροατίας
Κατηγορία:Καλαθοσφαιριστές Εθνικής Κροατίας Κ18
Κατηγορία:Καλαθοσφαιριστές Εθνικής Κροατίας Κ16
Κατηγορία:Καλαθοσφαιριστές Σπλιτ
Κατηγορία:Καλαθοσφαιριστές ΑΣΒΕΛ Βιλερμπάν
Κατηγορία:Καλαθοσφαιριστές Μακάμπι Τελ Αβίβ
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Εφές Αναντόλου
Κατηγορία:Πάουερ φόργουορντ
Κατηγορία:Σέντερ
Κατηγορία:Ξένοι καλαθοσφαιριστές στην Ελλάδα
Σάσσι Άιζακ

Ο **Σάσσι Άιζακ** (γεννηθείς στις 4 Απριλίου 1982) είναι διεθνής ποδοσφαιριστής από τον Άγιο Χριστόφορο και Νέβις. Αγωνίζεται στη θέση του πλάγιου μέσου. Είναι μέλος της Εθνικής Άγιου Χριστόφορου και Νέβις και της Νιουτάουν Γιουνάιτεντ, στην οποία αγωνίζεται από το 2002.

## Τίτλοι
;Με Νιουτάουν Γιουνάιτεντ
* Πρωτάθλημα Άγιου Χριστόφορου και Νέβις (4): 2003-04, 2006-07, 2007-08, 2009-10
* Κύπελλο Άγιου Χριστόφορου και Νέβις (1): 2007

## Εξωτερικοί σύνδεσμοι
* 
* Προφίλ στη σελίδα footballdatabase.eu

Κατηγορία:Ποδοσφαιριστές από Άγιο Χριστόφορο και Νέβι
Κατηγορία:Ποδοσφαιριστές Εθνικής Αγίου Χριστόφορου και Νέβις
Κατηγορία:Ποδοσφαιριστές Νιουτάουν Γιουνάιτεντ
Κατηγορία:Μέσοι ποδοσφαιριστές
Δαμασίας

Ο **Δαμασίας** ή **Δαμάσιος** ήταν πρόσωπο της ελληνικής μυθολογίας μυθικός βασιλιάς της αρχαίας Αχαΐας.

Σύμφωνα με τον Παυσανία όταν πέθανε ο Τισαμενός που ήταν βασιλιάς των Αχαιών που εγκαταστάθηκαν στην Αιγιαλό όπου πριν κατοικούσαν οι Ίωνες. Βασίλεψαν οι γιοι του Τέλλις, Δαϊμένης, Σπάρτων και Λεοντομένης, ο ανιψιός του Δαμασίας και Σπαρτιάτες Πατρεύς με τον πατέρα του Πρευγένη. 

Ήταν γιος του Πενθίλου, εγγονός του Ορέστη και η μητέρα του ήταν αδελφή του Τισαμενού.

## Πηγές
* [...] [6.2] ἦσαν δὲ οἱ τὸ μέγιστον  τοῖς Ἀχαιοῖς ἔχοντες κράτος οἵ τε Τισαμενοῦ παῖδες Δαϊμένης καὶ Σπάρτων καὶ Τέλλις τε καὶ Λεοντομένης: Κομήτης δὲ ὁ πρεσβύτατος τῶν Τισαμενοῦ παίδων πρότερον ἔτι διεβεβήκει ναυσὶν ἐς τὴν Ἀσίαν. οὗτοί τε δὴ τηνικαῦτα ἐν τοῖς Ἀχαιοῖς ἐδυνάστευον καὶ Δαμασίας ὁ Πενθίλου τοῦ Ὀρέστου, τοῖς Τισαμενοῦ παισὶν ἀνεψιὸς πρὸς πατρός. ἴσχυον δὲ ἐπ' ἴσης τοῖς κατειλεγμένοις καὶ Ἀχαιῶν τῶν ἐκ Λακεδαίμονος Πρευγένης καὶ ὁ υἱός, ὄνομα δέ οἱ ἦν Πατρεύς: καί σφισιν ὑπὸ τῶν Ἀχαιῶν ἐδόθη κτίσασθαι πόλιν ἐν τῇ χώρᾳ, καὶ τὸ ὄνομα ἀπὸ τοῦ Πατρέως ἐτέθη τῇ πόλει. [...] Παυσανίου, Αχαϊκά, κεφάλαιο 6

Κατηγορία:Μυθικοί βασιλείς της Αχαΐας
Κατηγορία:Πρόσωπα της ελληνικής μυθολογίας
Φουτζιέντα ΜΥΦΚ

Η **Φουτζιέντα ΜΥΦΚ** είναι ποδοσφαιρική ομάδα από τη Φουτζιέντα της Σιζουόκα. Αγωνίζεται στη Τζαπάν Φούτμπολ Λιγκ. Ιδρύθηκε το 2004 από online συνδρομητές και είναι η πρώτη ομάδα τέτοιου είδους στην Ιαπωνία. Έχει δύο έδρες, στις οποίες μοιράζει τους αγώνες στους οποίους είναι γηπεδούχος. Το ένα στάδιο είναι το Φουτζιέντα Σπορτς Κόμπλεξ Παρκ (Fujieda Sports Complex Park), το οποίο έχει χωρητικότητα 13.000 θεατών και το άλλο στάδιο είναι το Φουτζιέντα Σίτιζεν Γκράουντ (Fujieda Citizen Ground), το οποίο δημιουργήθηκε το 1967 και έχει χωρητικότητα 3.000 θεατών.

## Πορεία στην Τζαπάν Φούτμπολ Λιγκ (JFL)

## Παραπομπές


## Εξωτερικοί σύνδεσμοι
* Official site

Κατηγορία:Ιδρύσεις ποδοσφαιρικών ομάδων το 2004
Κατηγορία:Φουτζιέντα ΜΥΦΚ
Κατηγορία:Ποδοσφαιρικοί σύλλογοι με ιδιοκτήτες τους οπαδούς
Κατηγορία:Ποδοσφαιρικές ομάδες Ιαπωνίας
Μαρκ Τζάκσον

Ο **Μαρκ Άντονι Τζάκσον** (Φιλαδέλφεια, 16 Ιανουαρίου 1975) είναι Αμερικανός παλαίμαχος επαγγελματίας καλαθοσφαιριστής. Έχει ύψος 2,08 μ. και αγωνιζόταν στη θέση του σέντερ.

## Κολλεγιακή σταδιοδρομία
Ο Μαρκ Τζάκσον τελείωσε το Λύκειο Ρομαν Καθόλικ και στη συνέχεια εισήχθη στο Πανεπιστήμιο VCU, στο οποίο παρέμεινε για ένα χρόνο (1993-94) και με τη μπασκετική ομάδα του οποίου, τους VCU Ραμς, αγωνίστηκε για πρώτη φορά στο Κολλεγιακό πρωτάθλημα.

Στη συνέχεια, εισήχθη στο Πανεπιστήμιο Τεμπλ και αγωνίστηκε για δύο χρόνια με την μπασκετική ομάδα του, τους Τεμπλ Όουλς. Το 1997 αποφοίτησε από το πανεπιστήμιο και συμμετείχε στα Ντραφτ του ΝΒΑ του ίδιου έτους. Η απόδοσή του στα Ντραφτ οδήγησε στο να επιλεγεί στο νούμερο 37 από τους Γκόλντεν Στέιτ Ουόριορς, ομάδα του ΝΒΑ.

## Επαγγελματική σταδιοδορμία
Το 1997 αποφάσισε να αφήσει την Αμερική και να ταξιδέψει στην Ευρώπη με προορισμό την τουρκική Τόφας Μπούρσα, στην οποία παρέμεινε για ένα χρόνο δίχως να καταφέρει να κατακτήσει κάποιο τίτλο. 

Το 1998 άφησε την Τουρκία και μεταπήδησε στην ισπανική Καντάμπρια Λόμπος, στην οποία παρέμεινε μέχρι το 2000 με μοναδική εξαίρεση ένα σύντομο πέρασμα από την τουρκική Εφές Πίλσεν. 

Το 2000, ο Μαρκ Τζάκσον επέστρεψε στην Αμερική για να αγωνιστεί για πρώτη φορά στην καριέρα του στο ΝΒΑ. Μάλιστα, κατάφερε να αγωνιστεί με αρκετές ομάδες του καλύτερου πρωταθλήματος μπάσκετ του κόσμου. Συγκεκριμένα, αγωνίστηκε με τους Γκόλντεν Στέιτ Γουόριορς (2000-2002), τους Μινεσότα Τίμπεργουλβς (2002-2003), τους Φιλαδέλφεια 76ers (2003-2005), τους Μπρούκλιν Νετς (2005-2006) αλλά και τους Νιου Όρλεανς Χόρνετς (2006-2007).

Το 2007, ο Μαρκ Τζάκσον επέστρεψε στην Ευρώπη και μετεγγράφη στον Ολυμπιακό Πειραιώς, στον οποίο όμως δεν κατάφερε να προσαρμοστεί, με αποτέλεσμα τον Αύγουστο του 2008 να μεταγγραφεί στη ρωσική Ούνικς Καζάν. 

Το 2009 επέστρεψε στην Ισπανία, αυτήν τη φορά για λογαριασμό της Ομπραντόιρο. 

Μέσα στο 2010 ο Μαρκ Τζάκσον ανακοίνωσε την απόσυρσή του από την ενεργό δράση βάζοντας έτσι τέλος στην πλούσια και πολυετή καριέρα του.

## Πηγές
* Το προφίλ του Μαρκ Τζάκσον στο eurobasket.com
* Ο Μαρκ Τζάκσον στο ρόστερ του Ολυμπιακού

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Εφές Αναντόλου
Κατηγορία:Καλαθοσφαιριστές Γκόλντεν Στέιτ Ουόριορς
Κατηγορία:Καλαθοσφαιριστές Μινεσότα Τίμπεργουλβς
Κατηγορία:Καλαθοσφαιριστές Φιλαδέλφεια 76ers
Κατηγορία:Καλαθοσφαιριστές Νιου Τζέρσεϊ Νετς
Κατηγορία:Καλαθοσφαιριστές Νιου Ορλίνς Πέλικανς
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Ούνικς Καζάν
Κατηγορία:Καλαθοσφαιριστές Ομπραδόιρο
Κατηγορία:Καλαθοσφαιριστές τουρκικών συλλόγων
Κατηγορία:Καλαθοσφαιριστές Πρωταθλήματος Τουρκίας
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA
ΤΖΕΦ Γιουνάιτεντ Ιτσιχάρα Τσίμπα

Η **ΤΖΕΦ Γιουνάιτεντ Ισιχάρα Τσίμπα** είναι ιαπωνικός επαγγελματικός ποδοσφαιρικός σύλλογος ο οποίος αγωνίζεται στη J. League Division 2, τη δεύτερη κατηγορία Ιαπωνίας. Η ομάδα ιδρύθηκε το 1946 σαν *JEF United Ichihara*. Άλλαξε το όνομα της στο σημερινό το 2005, όταν η Ichihara, Chiba έγινε η βάση της ομάδας. Έδρα της ομάδας είναι το Fukuda Denshi Arena, χωρητικότητας 19.781 θεατών. Έχει κερδίσει 2 πρωταθλήματα Ιαπωνίας (1976, 1985), 3 κύπελλα (1977, 1982, 1987), 4 Emperor's Cup (1960, 1961, 1964, 1976), 1 Japanese Super Cup (1977) και 1 Κύπελλο Πρωταθλητριών Ποδοσφαίρου Ασίας (1986).

## Εξωτερικοί σύνδεσμοι
* 
* Επίσημη ιστοσελίδα
* Rising Sun News club profile

Κατηγορία:ΤΖΕΦ Γιουνάιτεντ Ιστιχάρα Τσίμπα
Κατηγορία:Ιδρύσεις ποδοσφαιρικών ομάδων το 1946
Κατηγορία:Ποδοσφαιρικές ομάδες Ιαπωνίας
Τέλλις

Ο **Τέλλις** ήταν πρόσωπο της ελληνικής μυθολογίας μυθικός βασιλιάς της αρχαίας Αχαΐας.

Σύμφωνα με τον Παυσανία ήταν γιος του Τισαμενού βασιλιά των Αχαιών που εγκαταστάθηκαν στην Αιγιαλό όπου πριν κατοικούσαν οι Ίωνες. Ο Αχαιοί κατέκτησαν την εξουσία και έδωσαν το όνομα τους στην περιοχή. Μετά τον θάνατο του Τισαμενού βασίλεψαν οι γιου του Τέλλις, Δαϊμένης, Σπάρτων και Λεοντομένης. Αδελφός του ήταν και ο Κομήτης που με πλοία δεν ακολούθησε τους υπόλοιπους Αχαιούς αλλά είχε κατευθυνθεί στη Μικρά Ασία.

## Πηγές
* [...] [6.2] ἦσαν δὲ οἱ τὸ μέγιστον  τοῖς Ἀχαιοῖς ἔχοντες κράτος οἵ τε Τισαμενοῦ παῖδες Δαϊμένης καὶ Σπάρτων καὶ Τέλλις τε καὶ Λεοντομένης: Κομήτης δὲ ὁ πρεσβύτατος τῶν Τισαμενοῦ παίδων πρότερον ἔτι διεβεβήκει ναυσὶν ἐς τὴν Ἀσίαν [...] Παυσανίου, Αχαϊκά, κεφάλαιο 6

Κατηγορία:Μυθικοί βασιλείς της Αχαΐας
Κατηγορία:Πρόσωπα της ελληνικής μυθολογίας
Κομήτης (μυθολογία)

Με το όνομα **Κομήτης** στην ελληνική μυθολογία είναι γνωστά τα εξής πρόσωπα:

# Ο μεγαλύτερος γιος του Τισαμενού που ήταν βασιλιάς των Αχαιών που εγκαταστάθηκαν στην Αιγιαλό. Αδελφός των βασιλέων της Αχαΐας Τέλλις, Δαϊμένης, Σπάρτων και Λεοντομένης και ξάδελφος του βασιλιά Δαμασία. Ο ίδιος δεν ακολούθησε τους υπόλοιπους Αχαιούς αλλά με πλοία πήγε στη Μικρά Ασία
# Πατέρας του Αργοναύτη Αστερίου. 

## Παραπομπές


Κατηγορία:Πρόσωπα της ελληνικής μυθολογίας
Όιτα Τρίνιτα

Η **Όιτα Τρίνιτα** είναι ιαπωνική ποδοσφαιρική ομάδα η οποία αγωνίζεται στην J. League Division 1, την ανώτατη κατηγορία της Ιαπωνίας. Η ονομασία *Τρίνιτα* μπορεί να θεωρηθεί είτε ως συνδυασμός της αγγλικής λέξης *trinity* (Αγία Τριάδα) και του *Ōita*, ή της ιταλικής λέξης *trinità*. Το διπλό νόημα εκφράζει τη θέληση των κατοίκων, εταιριών και της τοπικής κυβέρνησης να υποστηρίξουν την ομάδα. Έδρα της ομάδας είναι το Oita Bank Dome χωρητικότητας περίπου 40.000 θεατών. Η ομάδα ιδρύθηκε το 1994 και έχει κατακτήσει 1 J. League Cup το 2008. Επιπρόσθετα, ήταν φιναλίστ στο Πρωτάθλημα Suruga Bank το 2009.

## Εξωτερικοί σύνδεσμοι
*Official Website


Κατηγορία:Ιδρύσεις ποδοσφαιρικών ομάδων το 1994
Κατηγορία:Ποδοσφαιρικές ομάδες Ιαπωνίας
ΦΚ Τόκιο

Η  **ΦΚ Τόκιο** είναι ιαπωνική ποδοσφαιρική ομάδα από το Τόκιο. Συμμετέχει στην J. League Division 1, την ανώτατη κατηγορία της χώρας. Έδρα της ομάδας είναι το Ajinomoto Stadium, χωρητικότητας 50.100 θέσεων. Η ομάδα ιδρύθηκε το 1935 σαν Tokyo Gas F.C. και πήρε τη σημερινή ονομασία της το 1999. Έχει κερδίσει 1 πρωτάθλημα Ιαπωνίας (1998), 2 κύπελλα Ιαπωνίας (2004, 2009) 1 Πρωτάθλημα Suruga Bank το 2010 και 1 Emperor's Cup το 2011.

## Εξωτερικοί σύνδεσμοι
*
* F.C. Tokyo Official Site 
* F.C. Tokyo Official Site 

Κατηγορία:ΦΚ Τόκιο
Κατηγορία:Ιδρύσεις ποδοσφαιρικών ομάδων το 1935
Κατηγορία:Ποδοσφαιρικές ομάδες Ιαπωνίας
Ναγκόγια Γκράμπους

Η **Νοκάγια Γκράμπους** είναι μια ιαπωνική ποδοσφαιρική ομάδα από την Ναγκόγια. Συμμτέχει στην J. League, την ανώτατη κατηγορία της χώρας. Ιδρύθηκε το 1983 σαν *Nagoya FC*. Η ομάδα έχει δύο έδρες: το Mizuho Athletic Stadium χωρητικότητας 27.000 θεατών και το Toyota Stadium χωρητικότητας 45.000 θεατών. Είναι μία από τις 4 ομάδες που συμμετείχαν σε όλες τις περιόδους της ανώτατης κατηγορίας της Ιαπωνίας από την ίδρυση της το 1993. Έχει κατακτήσει 4 πρωταθλήματα Ιαπωνίας (1968, 1970, 1972, 2010), 1 Emperor's Cup (1995, 1999) και 2 Japanese Super Cup (1996, 2011).

## Εξωτερικοί σύνδεσμοι
* 
* 

Κατηγορία:Ιδρύσεις ποδοσφαιρικών ομάδων το 1939

Κατηγορία:Ποδοσφαιρικές ομάδες Ιαπωνίας
Λεοντομένης

Ο **Λεοντομένης** ήταν πρόσωπο της ελληνικής μυθολογίας, μυθικός βασιλιάς της αρχαίας Αχαΐας.

Ήταν γιος του Τισαμενού και αδελφοί του οι Τέλλις, Δαϊμένης, Σπάρτων και ο Κομήτης, εξάδελφός του ο Δαμασίας. Μετά τον θάνατο του πατέρα του βασίλεψε στην Αχαΐα μαζί με τους αδελφούς του, αφού μοιράστηκαν τη χώρα.

## Πηγές
* [...] [6.2] ἦσαν δὲ οἱ τὸ μέγιστον  τοῖς Ἀχαιοῖς ἔχοντες κράτος οἵ τε Τισαμενοῦ παῖδες Δαϊμένης καὶ Σπάρτων καὶ Τέλλις τε καὶ Λεοντομένης: Κομήτης δὲ ὁ πρεσβύτατος τῶν Τισαμενοῦ παίδων πρότερον ἔτι διεβεβήκει ναυσὶν ἐς τὴν Ἀσίαν. οὗτοί τε δὴ τηνικαῦτα ἐν τοῖς Ἀχαιοῖς ἐδυνάστευον καὶ Δαμασίας ὁ Πενθίλου τοῦ Ὀρέστου, τοῖς Τισαμενοῦ παισὶν ἀνεψιὸς πρὸς πατρός [...] Παυσανίου ''Αχαϊκά'', κεφάλαιο 6

Κατηγορία:Μυθικοί βασιλείς της Αχαΐας
Κατηγορία:Πρόσωπα της ελληνικής μυθολογίας
Χοκκάιντο Κονσαντόλε Σαππόρο

Η **Χοκκάιντο Κονσαντόλε Σαππόρο** (北海道コンサドーレ札幌) είναι Ιαπωνική επαγγελματική ποδοσφαιρική ομάδα, η οποία αγωνίζεται στη J. League Division 2, τη δεύτερη κατηγορία Ιαπωνίας. Βάση της είναι η πόλη Σαππόρο, στο νησί Χοκκάιντο. Έδρα της ομάδας είναι το Sapporo Atsubetsu Park Stadium, χωρητικότητας 41.481 θεατών. Έχει κατακτήσει ένα πρωτάθλημα Ιαπωνίας (1977), 2 πρωταθλήματα δεύτερης κατηγορίας (1979, 1989) και 1 Japan Soccer League Cup (1981).

## Εξωτερικοί σύνδεσμοι
* 
*  


Κατηγορία:Ιδρύσεις ποδοσφαιρικών ομάδων το 1935
Κατηγορία:Ποδοσφαιρικές ομάδες Ιαπωνίας
Κασίμα Άντλερς

Η **Κασίμα Άντλερς** είναι μια ιαπωνική επαγγελματική ποδοσφαιρική ομάδα από την πόλη Kashima. Συμμετέχει στην J. League Division 1, την ανώτατη κατηγορία της Ιαπωνίας. Ιδρύθηκε το 1947. Έδρα της ομάδας είναι το Kashima Soccer Stadium χωρητικότητας 40.728 θέσεων. Έχει κατακτήσει 9 πρωταθλήματα Ιαπωνίας (1996, 1998, 2000, 2001, 2007, 2008, 2009, 2016, 2025), 5 Emperor's Cup (1997, 2000, 2007, 2010, 2016), 5 J. League Cup (1997, 2000, 2002, 2011, 2012) και 2 πρωταθλήματα Sugura Bank (2012, 2013). Το 2018 κατέκτησε το ΑΦΚ Τσάμπιονς Λιγκ.

## Εξωτερικοί σύνδεσμοι
*Official Website  


Κατηγορία:Ιδρύσεις ποδοσφαιρικών ομάδων το 1947
Κατηγορία:Ποδοσφαιρικές ομάδες Ιαπωνίας
Δαϊμένης

Με το όνομα **Δαϊμένης** είναι γνωστά στην αρχαιότητα και την Ελληνική μυθολογία οι εξής :

# Μυθικός βασιλιάς της αρχαίας Αχαΐας, γιος του Τισαμενού και αδελφοί του οι Τέλλις, Λεοντομένης, Σπάρτων και ο Κομήτης, ξάδελφος του ο Δαμασίας. Μετά τον θάνατο του πατέρα του βασίλεψε στην Αχαΐα μαζί με τους αδελφούς του αφού μοιράστηκαν τη χώρα.
# Πρόξενος των Μακεδόνων στη Θήρα.
# Αθηναίος γιος του Δαϊμένη πρόξενος του Ωρωπού.

## Παραπομπές


Κατηγορία:Μυθικοί βασιλείς της Αχαΐας
Κατηγορία:Πρόσωπα της ελληνικής μυθολογίας
Κατηγορία:Αρχαίοι Αθηναίοι
Κατηγορία:Αρχαίοι Μακεδόνες
Κασίβα Ρεϊσόλ

Η **Κασίβα Ρεϊσόλ** είναι μια ιαπωνική επαγγελματική ποδοσφαιρική ομάδα από την πόλη Kashiwa, Chiba. Συμμετέχει στην J. League Division 1, την ανώτατη κατηγορία της Ιαπωνίας. Ιδρύθηκε το 1940. Αγωνίζεται στο Hitachi Kashiwa Soccer Stadium, χωρητικότητας 15.900 θεατών. Τις περισσότερες χρονιές της ιστορίας της αγωνίστηκε στην ανώτατη κατηγορίας. Έχει κατακτήσει 2 πρωταθλήματα (1972, 2011), 3 Emperor's Cup (1972, 1975, 2012), 1 Japanese Super Cup (2012), 2 Japanese League Cup (1999, 2013) και 1 Πρωτάθλημα Suruga Bank (2014). Έχει αντιπαλότητα με την ΤΖΕΦ Γιουνάιτεντ Ιστιχάρα Τσίμπα.

## Εξωτερικοί σύνδεσμοι
*  
*   
*FIFA Profile 


Κατηγορία:Ιδρύσεις ποδοσφαιρικών ομάδων το 1940
Κατηγορία:Ποδοσφαιρικές ομάδες Ιαπωνίας
Καβασάκι Φροντάλε

Η ** Καβασάκι Φροντάλε** είναι μια ιαπωνική ποδοσφαιρική ομάδα από την Καβασάκι (πόλη). Συμμετέχει στην J. League Division 1. Έδρα της ομάδας είναι το Todoroki Athletics Stadium, χωρητικότητας 25.000 θεατών. Ιδρύθηκε το 1955 σαν Fujitsu F.C. και το 1997 πήρε το σημερινό της όνομα. Έχει στεφθεί πρωταθλήτρια τρεις φορές (2017, 2018, 2020). Συμμετείχε στο Κύπελλο Πρωταθλητριών Ποδοσφαίρου Ασίας το 2007 και έγινε η πρώτη ιαπωνική ομάδα που προκρίθηκε από τη φάση των ομίλων (αποκλείστηκε στα προημιτελικά).

## Εξωτερικοί σύνδεσμοι
*Kawasaki Frontale Official Site
*Kawasaki Frontale Unofficial English-Language Fan-Site


Κατηγορία:Ιδρύσεις ποδοσφαιρικών ομάδων το 1955
Κατηγορία:Ποδοσφαιρικές ομάδες Ιαπωνίας
Σπάρτων

Ο **Σπάρτων** ήταν πρόσωπο της ελληνικής μυθολογίας μυθικός βασιλιάς της αρχαίας Αχαΐας.

Ήταν γιος του Τισαμενού βασιλιά των Αχαιών που τους οδήγησε στην αρχαία Αχαΐα. Όταν ο Τισαμενός πέθανε η χώρα μοιράστηκε μεταξύ των γιων του , που βασίλεψαν, ο Τέλλις, ο Δαϊμένης, ο Σπάρτων και ο Λεοντομένης, του ξαδέλφου του Δαμασία και δόθηκε η περιοχή της σημερινής Πάτρας στους Σπαρτιάτες πρόσφυγες με αρχηγούς τους Πατρεύς και Πρευγένη. Αδελφός του ήταν και ο Κομήτης.

## Παραπομπές


## Πηγές
* Παυσανίας, * Ελλάδος περιήγησις, Αχαϊκά*, κεφάλαιο 6

Κατηγορία:Μυθικοί βασιλείς της Αχαΐας
Κατηγορία:Πρόσωπα της ελληνικής μυθολογίας
Άνγκορ (περιοχή)

Το **Άνγκορ** (χμερ: អង្គរ ή នគរ, «Πρωτεύουσα») είναι ιστορική πόλη στην Καμπότζη, στα νοτιοδυτικά της χώρας. Κτίστηκε στις αρχές του 9ου αιώνα και κατά την περίοδο της βασιλείας του Γιασοβαρμάν (889-900) έγινε η πρωτεύουσα του κράτους και το σημαντικότερο κέντρο των βασιλιάδων Χμερ. 
Κατά τον 12ο αιώνα χτίστηκε το μνημειακό οχυρό του Άνγκορ Τομ και λίγο αργότερα, προς τα ΝΑ του προηγουμένου, ο τεράστιος ταφικός ναός Άνγκορ Βατ, το αριστούργημα της αρχιτεκτονικής των Χμερ. Χτίστηκε από τον βασιλιά Σουριαβαρμάν Β’ (1113-1150) ως σύμβολο της ταύτισης του βασιλιά με τον θεό Βισνού. 
Τον 13ο αιώνα το Άνγκορ είχε εξελιχθεί σε μια από μεγαλύτερες πόλεις του τότε γνωστού κόσμου. Τεράστια μνημεία περιέβαλλαν το Άνγκορ, ενώ μέσα στην πόλη υπήρχαν μικροί ναοί και κολοσσιαία αγάλματα, τα οποία συνήθως απεικόνιζαν θεοποιημένους βασιλιάδες.
Η πόλη άκμαζε ως τον 15ο αιώνα. Εξαιτίας, όμως, επιδρομών των γειτονικών φυλών Τάι, η πρωτεύουσα του βασιλείου μεταφέρθηκε για ασφάλεια νοτιότερα, περίπου το 1430. 
Η πόλη, στους αιώνες που ακολούθησαν, καλύφθηκε από την πυκνή βλάστηση της ζούγκλας, ως το 1860, περίπου, όταν άρχισαν στην περιοχή ανασκαφές από Γάλλους αρχαιολόγους. Η Άνγκορ έχει χαρακτηριστεί από την UNESCO μνημείο παγκόσμιας κληρονομιάς.

Κατηγορία:Γεωγραφία της Καμπότζης
Κατηγορία:Μνημεία Παγκόσμιας Κληρονομιάς
Γκάμπα Οσάκα

Η **Γκάμπα Οσάκα** είναι ιαπωνική επαγγελματική ποδοσφαιρική ομάδα, η οποία αγωνίζεται στη Τζε 1 Λιγκ, την πρώτη κατηγορία της Ιαπωνίας. Ιδρύθηκε το 1991. Αγωνίζεται στο "Πανασόνικ Σουίτα Στέιντιουμ" (Panasonic Suita Stadium), χωρητικότητας 39.915 θεατών. Έχει κατακτήσει 2 πρωταθλήματα Ιαπωνίας, το 2005 και το 2014, 5 κύπελλα (1990, 2008, 2009, 2014, 2015), 2 Λιγκ Καπ Ιαπωνίας (2007, 2014) και 2 Σούπερ Καπ Ιαπωνίας (2007, 2015). Επιπρόσθετα, έχει κατακτήσει 1 Κύπελλο Πρωταθλητριών Ποδοσφαίρου Ασίας το 2008 και μια τρίτη θέση στο Παγκόσμιο Κύπελλο Συλλόγων το 2008.

## Εξωτερικοί σύνδεσμοι
* 
*  Official website
*  Official website
*  Official facebook 
*  Schedule on ESPN


Κατηγορία:Ιδρύσεις ποδοσφαιρικών ομάδων το 1980
Κατηγορία:Ποδοσφαιρικές ομάδες Ιαπωνίας
Γιοκοχάμα Φ. Μαρίνος

Η **Γιοκοχάμα Φ. Μαρίνος** είναι ιαπωνική ποδοσφαιρική ομάδα, η οποία αγωνίζεται στην J. League Division 1, την ανώτατη κατηγορία Ιαπωνίας. Βάση της ομάδας είναι η Γιοκοχάμα. Ιδρύθηκε το 1972. Αγωνίζεται στο Nissan Stadium, χωρητικότητας 72.327 θεατών. Είναι από τις πιο πετυχημένες ομάδες της Ιαπωνίας, έχοντας κερδίσει 5 πρωταθλήματα (1995, 2003, 2004, 2019, 2022), 1 Emperor's Cup (1992), 1 J. League Cup (2001) και 1 Κύπελλο Κυπελλούχων Ασίας (1993).

## Εξωτερικοί σύνδεσμοι
* 
*  
* Yokohama F. Marinos at J. League 

Κατηγορία:Γιοκοχάμα Φ. Μαρίνος
Κατηγορία:Ιδρύσεις ποδοσφαιρικών ομάδων το 1972
Κατηγορία:Ποδοσφαιρικές ομάδες Ιαπωνίας
Ξένων

Ο **Ξένων** ήταν στρατηγός της Αχαϊκής συμπολιτείας που έμεινε γνωστός από τον Παυσανία. 

Όταν ο Καλλικράτης συνεργαζόμενος με τους Ρωμαίους κατηγόρησε τους σημαντικότερους Αχαιούς ότι είχαν έρθει σε συνεννόηση με τον Περσέα και τον είχαν βοηθήσει οικονομικά. Οι Ρωμαίοι μόλις είχαν νικήσει τον Περσέα κι είχαν προσαρτήση στο κράτος τους την Μακεδονία. Στην συνέλευση των Αχαιών ο Καλλικράτης απαίτησε να καταδικαστούν σε θάνατο αυτοί οι άρχοντες όπου είχε και λίστα των ονομάτων τους. Τότε σηκώθηκε και μίλησε ο Ξένων, που δεν ήταν στη λίστα, όπου επισήμανε ότι και αυτός ήταν παλαιότερα στρατηγός αλλά σε τίποτα δεν αδίκησε τους Ρωμαίους ούτε ευνόησε τον Περσέα για αυτό και ήταν πρόθυμος να δικαστεί όχι μόνο από τη συνέλευση των Αχαιών αλλά και από τους Ρωμαίους. Ο Ρωμαίος πρέσβης που ήταν παρόν στη συνέλευση δήθεν δέχτηκε την πρόταση κι οδηγήθηκαν όσους κατηγορούσε ο Καλλικράτης στη Ρώμη.

## Πηγές
* [...]  [10.9] ἀναστὰς δὲ μετ' αὐτὸν Ξένων-- οὗτος οὐκ ἐλαχίστου λόγου παρὰ Ἀχαιοῖς--"οὕτως" ἔφη "κατὰ τὴν αἰτίαν ἔχει ταύτην: ἐστρατήγησα μὲν Ἀχαιῶν καὶ ἐγώ, ἀδικίας δὲ οὐδὲν ἐς Ῥωμαίους οὔτε εὐνοίας μοι μέτεστιν ἐς Περσέα: καὶ τοῦδε ἕνεκα ἐθέλω μὲν ἐν συνεδρίῳ τῷ Ἀχαιῶν, ἐθέλω δὲ καὶ ἐν αὐτοῖς Ῥωμαίοις ὑπέχειν κρίσιν." ὁ μὲν δὴ ὑπὸ συνειδότος ἐπαῤῥησιάζετο ἀγαθοῦ [...] Παυσανίου, Αχαϊκά, κεφάλαιο 10

 
Κατηγορία:Αρχαίοι Αχαιοί
Κατηγορία:Στρατηγοί Αχαϊκής Συμπολιτείας
Τζούμπιλο Ιβάτα

Η **Τζούμπιλο Ιβάτα** (ιαπωνικά: ジュビロ磐田, Χέμπορν: *Jubiro Iwata*) είναι μια επαγγελματική ομάδα ποδοσφαίρου από την Ιβάτα, Σιζουόκα. Ιδρύθηκε το 1970. Αγωνίζεται στο "Γιαμάχα Στέιντιουμ" (Yamaha Stadium), χωρητικότητας 16.893 θεατών.

Είναι μια από τις πιο πετυχημένες ομάδες της Α' Κατηγορίας Ιαπωνίας ("Τζε 1 Λιγκ"), έχοντας κερδίσει 3 πρωταθλήματα (1997, 1999, 2002), 1 Κύπελλο Ιαπωνίας (Emperor's Cup, "Κύπελλο του Αυτοκράτορα") και 2 Λιγκ Καπ Ιαπωνίας ("Τζε Λιγκ Καπ"), το 1998 και το 2010, και σε ηπειρωτικό επίπεδο έχει κατακτήσει 1 Κύπελλο Πρωταθλητριών Ποδοσφαίρου Ασίας το 1999 και σε διεθνές 1 Πρωτάθλημα Σουρούγα το 2011.

Το 2021 συμμετείχε στη Β' Κατηγορία Ιαπωνίας ("Τζε 2 Λιγκ"), αλλά επέστρεψε στην ανώτατη κατηγορία της Ιαπωνίας την περίοδο 2022, έχοντας κερδίσει την άνοδο τρεις αγωνιστικές πριν από το τέλος της περιόδου.

## Παραπομπές


## Εξωτερικοί σύνδεσμοι

*  

Κατηγορία:Τζούμπιλο Ιβάτα
Κατηγορία:Ιδρύσεις ποδοσφαιρικών ομάδων το 1970
Κατηγορία:Ποδοσφαιρικές ομάδες Ιαπωνίας
Αρέμα ΦΚ

Η Αρέμα ΦΚ είναι ποδοσφαιρική ομάδα από την πόλη Malang στην Ινδονησία. Ιδρύθηκε το 1987. Αγωνίζεται στο Kanjuruhan Stadium, χωρητικότητας 55000 θεατών. Συμμετέχει στην Indonesia Super League, την ανώτατη κατηγορία της χώρας. Έχει κατακτήσει 1 πρωτάθλημα Liga Indonesia First Division (2010) και 1 Indonesia Super League την περίοδο 2009-10. Έχει 3 συμμετοχλές στο  Κύπελλο Πρωταθλητριών Ποδοσφαίρου Ασίας (1993-94 πρώτος γύρος, 2007 ομίλοι, 2011 ομίλοι) και μία συμμετοχή στο Κύπελλο Ασιατικής Ομοσπονδίας Ποδοσφαίρου (προημιτελικά).

## Εξωτερική σύνδεσμοι
* Official website
* Arema Indonesia News Website 

Κατηγορία:Ιδρύσεις ποδοσφαιρικών ομάδων το 1987
ΠΣΙΜ Γιογκιακάρτα

Η **ΠΣΙΜ Γιογκιακάρτα** είναι ποδοσφαιρική ομάδα από την Γιογκιακάρτα στην Ινδονησία. Συμμετέχει στην Liga Indonesia, τη δεύτερη κατηγορία της χώρας. Έδρα της ομάδας είναι το Mandala Krida Stadium, χωρητικότητας 25000 θεατών. Η ομάδα ιδρύθηκε στις 5 Σεπτεμβρίου 1929 σαν *Persatuan Sepakraga Mataram*. Άλλαξε το όνομα της στο υφιστάμενο το 1930. Χρώματα της ομάδας είναι το μπλε και το άσπρο.

## Εξωτερικοί σύνδεσμοι
*  Official Site of PSIM Yogyakarta Supporters/Brajamusti
*  Official Site of PSIM Yogyakarta 
*  Site of PSIM fans outside Yogjakarta
*  Ultras Mataram PSIM Jogja Supporters
*  MARKAS-MATARAM ON KASKUS PSIM Fans
*  Facebook PSIM Fanspage

Κατηγορία:Ιδρύσεις ποδοσφαιρικών ομάδων το 1930
Κατηγορία:ΠΣΙΜ Γιογκιακάρτα
Σριβιτζάγια ΦΚ

Η **Σριβιζάγια ΦΚ** είναι ποδοσφαιρική ομάδα της Ινδονησίας, από την πόλη Παλεμπάνγκ. Συμμετέχει στην Indonesia Super League. Η ομάδα ιδρύθηκε το 1976 σαν *Persijatim East Jakarta*. Αγωνίζεται στο Jakabaring Stadium, χωρητικότητας 40000 θεατών. Έχει 3 συμμετοχές στο Κύπελλο Πρωταθλητριών Ποδοσφαίρου Ασίας (2009 ομίλοι, 2010 πλέι-οφ, 2011 πλέι-οφ) και 2 συμμετοχές στο γύρο των 16 στο Κύπελλο Ασιατικής Ομοσπονδίας Ποδοσφαίρου (2010, 2011).

## Παραπομπές


## Εξωτερικοί σύνδεσμοι
*The official website of Sriwijaya FC. 
*Media Online Sriwijaya FC. 
*The official website of Singa-Mania. 


Κατηγορία:Ιδρύσεις ποδοσφαιρικών ομάδων το 1976